บริษัท เฟโล ซีลวาเนีย (ประเทศไทย) จำกัด เปิดตัวนวัตกรรมใหม่ของอุปกรณ์ส่องสว่างแบรนด์ “ซีลวาเนีย” ซึ่งพัฒนาทั้งระบบซอฟต์แวร์และฮาร์ดแวร์ รวมไปถึงบริการดิจิตอล ที่จะช่วยให้ชีวิตง่าย สะดวกสบายและปลอดภัย อีกทั้งยังช่วยประหยัดพลังงานมากยิ่งขึ้น เตรียมพร้อมสู่การใช้ชีวิตในยุค Smart City ด้วยคอนเซ็ปต์ใด
บริษัท เฟโล ซีลวาเนีย (ประเทศไทย) จำกัด เปิดตัวนวัตกรรมใหม่ล่าสุดของอุปกรณ์ส่องสว่างแบรนด์ “ซีลวาเนีย” ซึ่งพัฒนาทั้งระบบซอฟต์แวร์และฮาร์ดแวร์ รวมไปถึงบริการดิจิตอล ที่จะช่วยให้ชีวิตของเราง่าย สะดวกสบายและปลอดภัย อีกทั้งยังช่วยประหยัดพลังงานมากยิ่งขึ้น เตรียมพร้อมสู่การใช้ชีวิตในยุค Smart City ด้วยคอนเซ็ปต์ Smart Light Smart Life  อาทิ นวัตกรรมที่ซีลวาเนียเรียกว่า “Smart Pole” ซึ่งเปรียบเสมือนเสาไฟอัจฉริยะที่รวมทุกเทคโนโลยีเข้าไว้ด้วยกัน เช่น อุปกรณ์ส่องสว่าง EV Charger หรือ สถานีชาร์จรถไฟฟ้า ทำหน้าที่เป็นตัวชาร์จพลังงานไฟฟ้าให้กับแบตเตอรี่รถยนต์ที่ใช้พลังงานไฟฟ้า ตัวส่งสัญญาณ WIFI  กล้องวงจรปิดพร้อมตรวจสอบระบบการจราจรและความปลอดภัย แสดงผลผ่านจออัจฉริยะของเสา Smart Pole ของซีลวาเนีย   นอกจากนั้นก็ยังมีอีกหนึ่งนวัตกรรมใหม่ที่น่าจับตามองของแบรนด์ซีลวาเนีย ซึ่งเรียกว่า ToLEDo 360 View Cam เป็นหลอดไฟอัจฉริยะ ที่รวมหลอดไฟส่องสว่างและกล้องวงจรปิด CCTV ไว้ด้วยกัน สามารถจับภาพได้อย่างแนบเนียน คมชัดแบบ 360 องศาเลยทีเดียว   และที่สำคัญ ภายในงานยังได้เปิดตัว 4 ผู้บริหารคนสำคัญ ได้แก่ Mr.Davis Yin : General Manager of Feilo Investment , Mr.Patrick Zhang : Deputy General Manager of Feilo Investment, Mr.Walter Hiew : SEA General  Manager of Feilo Sylvania และนายปูมเทพ มาลากุล ณ อยุธยา Country Manager Thailand บริษัท เฟโล ซีลวาเนีย (ประเทศไทย) จำกัด ที่ได้แสดงวิสัยทัศน์และแนวทางในการขับเคลื่อนซีลวาเนีย ให้เป็นผลิตภัณฑ์อัจฉริยะสำหรับ Smart City อย่างแท้จริง Mr.Davis Yin : General Manager of Feilo Investment กล่าวว่า “กรุงเทพฯ ถือเป็นเมืองที่ใหญ่ที่ใหญ่มากอีกเมืองหนึ่งของกลุ่มประเทศ SEA ซึ่งเติบโตอย่างรวดเร็วมากโดยเฉพาะธุรกิจด้านการท่องเที่ยว ที่สำคัญเมืองท่องเที่ยวของประเทศไทยมีเยอะมาก ไม่ใช่แค่เฉพาะกรุงเทพฯ เท่านั้น นักท่องเที่ยวจึงให้ความสนใจมาเที่ยวที่ประเทศไทยมาก เศรษฐกิจของประเทศจึงเติบโตอย่างรวดเร็ว เหตุผลนี้จึงทำให้เป็นประเทศไทยเป็นอีกหนึ่ง ประเทศที่น่าเข้ามาลงทุน ต้องถือว่าเป็นความโชคดีที่ซีลวาเนียได้เข้ามาทำการตลาดที่ประเทศไทยมากว่า 20 ปี จึงมีฐานลูกค้าอยู่มากพอสมควร แต่สิ่งที่เราจะพัฒนาแบรนด์ซีลวาเนียเพิ่มเติมก็คือการนำนวัตกรรมใหม่ๆมาพัฒนาผลิตภัณฑ์ ให้ทันสมัยและตอบรับการใช้ชีวิตในยุค Smart City เราเริ่มต้นพัฒนาผลิตภัณฑ์อัจฉริยะของแบรนด์ซีลวาเนียในประเทศจีน ซึ่งได้รับการตอบรับที่ดี และตอนนี้ได้เริ่มนำไปใช้ที่มาเลเซีย ฟิลิปปินส์ ไต้หวัน และในวันนี้เราพร้อมแล้วที่จะนำความรู้และเทคโนยีเหล่านี้มาใช้และพัฒนาร่วมกับประเทศไทย เราเชื่อมั่นว่า ผลิตภัณฑ์อัจฉริยะของซีลวาเนียที่เราคิดค้นขึ้นมา จะช่วยให้ชีวิตของทุกคนสะดวกสบายปลอดภัย อีกทั้งยังช่วยประหยัดพลังงานมากยิ่งขึ้น และพร้อมสำหรับการใช้ชีวิตในยุค Smart City ด้วยคอนเซ็ปต์ Smart Light Smart Life” สำหรับนวัตกรรมใหม่ๆ ของแบรนด์ซีลวาเนีย นอกจาก “Smart Pole” ซึ่งเปรียบเสมือนเสาไฟอัจฉริยะที่รวมทุกเทคโนโลยีเข้าไว้ด้วยกัน และ ToLEDo 360 View Cam เป็นหลอดไฟอัจฉริยะที่ผสานอุปกรณ์ส่องสว่างและกล้องวงจรปิด CCTV ที่คมชัดแบบ 360 องศาแล้ว ก็ยังมี หลอดไฟ LED แบบใหม่ที่เรียกว่า  Stik Pro ที่มีรูปทรงเพรียวบาง กะทัดรัด สามารถใช้งานร่วมกับโคมได้หลากหลายประเภท ที่สำคัญให้แสงสว่างมากขึ้นและมุมแสงกว้างขึ้นถึง 240 องศา ทำให้ถนอมสายตาและรู้สึกสบายสายตาเวลาใช้งาน รวมไปถึงหลอดไฟ LED ที่เรียกว่าToLEDo Switch CCT ซึ่งสามารถเปลี่ยนสีได้ 3 สี วอร์มไวท์, เดย์ไลท์, คูลไวท์ โดยใช้สวิสต์เปิด-ปิดไฟทั่วไป  ทั้งหมดนี้นั้น Mr.Patrick Zhang : Deputy General Manager of Feilo Investment ซึ่งดูแลในส่วนของการสร้างนวัตกรรมใหม่ๆ ได้กล่าวว่า “เป้าหมายของเราก็คือการพัฒนาอุปกรณ์ส่องสว่างแบรนด์ซีลวาเนีย ให้เป็นมากกว่าแค่อุปกรณ์ส่องสว่าง นั่นหมายความว่า เราต้องนำเรื่องนวัตกรรมเข้ามาเป็นหลักในพัฒนา ซึ่งก็คือการพัฒนาเพื่อตอบสนองการใช้ชีวิตในยุค Smart Life ที่ทำงานได้อย่างอัจฉริยะ รวดเร็วและประหยัดพลังงาน ควบคุมการทำงานด้วยสมาร์ทโฟน สั่งงานอัตโนมัติจากปลายทางคือผู้ใช้งานด้วยแอพพลิเคชั่นบนมือถือ สิ่งเหล่านี้คือส่วนหนึ่งของโลกอนาคตที่ทั่วโลกกำลังสร้างเมืองอัจฉริยะขึ้นมาหรือ Smart City ซึ่งที่ประเทศไทยก็เช่นกัน ซึ่งซีลวาเนียก็พร้อมที่จะร่วมกับทั้งภาครัฐและเอกชนของประเทศไทย ในการบริการด้านดิจิตอลสร้างระบบมาตรฐานให้ Smart City ทั้งแอพพลิเคชั่น  WIFI การแจ้งเตือนเรื่องการจราจร สภาพอากาศ การเดินทางสำหรับนักท่องเที่ยวไปจนถึงความปลอดภัยของผู้บริโภค” Mr.Walter Hiew : SEA General  Manager of Feilo Sylvania กล่าวถึงการบริหารประเทศต่างๆใน SEA ซึ่งรวมถึงประเทศไทยว่า “สำหรับประเทศในกลุ่ม SEA เราจะใช้หลักในการบริหารและการตลาดที่คล้ายคลึงกันได้ในบางส่วน แต่จะต้องดูที่รูปแบบการปกครองหรือกฎระเบียบของรัฐบาลของแต่ละประเทศซึ่งแตกต่างกัน โดยสำหรับภูมิภาคนี้ทางบริษัทฯ ตั้งศูนย์การบริหารอยู่ที่ประเทศมาเลเซีย ทั้งในส่วนของ HR และ Product & Marketing ซึ่งก็ไม่ห่างไกลจากประเทศไทย ดังนั้นเชื่อมั่นว่าทุกประเทศในกลุ่ม SEA จะทำงานสอดคล้องไปในแนวทางเดียวกันและช่วยเหลือกันได้อย่างแน่นอน” ทางด้าน นายปูมเทพ มาลากุล ณ อยุธยา Country Manager Thailand บริษัท เฟโล ซีลวาเนีย (ประเทศไทย) จำกัด ได้กล่าวถึงการเปลี่ยนแปลงของผลิตภัณฑ์ประเภทอุปกรณ์ส่องสว่างในประเทศไทยว่า “แบรนด์ซีลวาเนียอยู่ในประเทศไทยมากว่า 20 ปี ช่องทางการจัดจำหน่ายในตลาด มีการเปลี่ยนแปลงอย่างชัดเจนมากจากเดิมแหล่งขายส่งขนาดใหญ่ ถือเป็น 80% ของตลาด แต่ปัจจุบันเปลี่ยนเป็นช่องทางการค้าปลีกหรือโมเดิร์นเทรดและ DIY มากขึ้น ซึ่งมากกว่า 50% ของตลาดทั้งหมด เพิ่มขึ้นอย่างรวดเร็วและครอบคลุมทั่วประเทศ ส่วนเปลี่ยนแปลงของผลิตภัณฑ์  จากเดิมที่ผู้บริโภคใช้หลอดไฟหลายประเภท ทั้งหลอดไส้ หลอดฟลูออเรสเซนต์  ฮาโลเจน โคมไฟ HID แต่ปัจจุบันเปลี่ยนมาเป็นหลอด LED เกือบทั้งหมด เพื่อให้ง่ายและสะดวกสบายกับการใช้ชีวิต” นวัตกรรมใหม่ที่นายปูมเทพ ให้ความสำคัญเป็นอันดับแรกก็คือ การพัฒนาผลิตภัณฑ์เพื่อการใช้งานอย่างชาญฉลาดในเมืองอัจฉริยะ สำหรับโครงการ Smart City ในประเทศไทยระยะแรก มีทั้งหมด 7 เมืองด้วยกัน ได้แก่ กรุงเทพฯ เชียงใหม่ ภูเก็ต ขอนแก่น ชลบุรี ระยองและฉะเชิงเทรา “ซีลวาเนียพยายามนำเสนอโมเดลที่เหมาะสมกับแต่ละพื้นที่ อย่างชลบุรี ก็นำเสนอนวัตกรรมที่เป็นประโยชน์กับการท่องเที่ยว รวมไปถึงเรื่องความปลอดภัยในการใช้ชีวิตของผู้คนในท้องถิ่น และการประหยัดพลังงาน ถือเป็นเรื่องดี ที่ Feilo Investment ได้เข้ามากำหนดนโยบายของแบรนด์ซีลวาเนียในประเทศไทย ซึ่งจะเป็นการนำเทคโนโลยีใหม่ๆ ที่ประสบความสำเร็จในประเทศจีนมาปรับใช้กับการพัฒนาผลิตภัณฑ์ และโซลูชั่นต่างๆ ที่เหมาะสมกับประเทศไทยต่อไป เพื่อการใช้ชีวิตในยุค Smart City ตามคอนเซ็ปต์ Smart Light Smart Life และในวันนี้เรายังได้เปิดตัวเว็บไซต์ www.feilosylvania.co.th ซึ่งเป็นช่องทางการนำเสนอนวัตกรรมใหม่ๆของผลิตภัณฑ์ซีลวาเนีย รวมถึงเป็นช่องทางใหม่ในการจำหน่ายผลิตภัณฑ์ถึงผู้บริโภคโดยตรงอีกด้วย” นายปูมเทพ มาลากุล ณ อยุธยา Country Manager Thailand บริษัท เฟโล ซีลวาเนีย (ประเทศไทย) จำกัด กล่าวสรุป
บริษัท เฟโล ซีลวาเนีย (ประเทศไทย) จำกัด เปิดตัวนวัตกรรมใหม่ของอุปกรณ์ส่องสว่างแบรนด์ “ซีลวาเนีย” ซึ่งพัฒนาทั้งระบบซอฟต์แวร์และฮาร์ดแวร์ รวมไปถึงบริการดิจิตอล ที่จะช่วยให้ชีวิตง่าย สะดวกสบายและปลอดภัย อีกทั้งยังช่วยประหยัดพลังงานมากยิ่งขึ้น เตรียมพร้อมสู่การใช้ชีวิตในยุค Smart City ด้วยคอนเซ็ปต์ Smart Light Smart Life

อาทิ นวัตกรรมที่ซีลวาเนียเรียกว่า “Smart Pole” ซึ่งเปรียบเสมือนเสาไฟอัจฉริยะที่รวมทุกเทคโนโลยีเข้าไว้ด้วยกัน เช่น อุปกรณ์ส่องสว่าง EV Charger หรือ สถานีชาร์จรถไฟฟ้า ทำหน้าที่เป็นตัวชาร์จพลังงานไฟฟ้าให้กับแบตเตอรี่รถยนต์ที่ใช้พลังงานไฟฟ้า ตัวส่งสัญญาณ WIFI  กล้องวงจรปิดพร้อมตรวจสอบระบบการจราจรและความปลอดภัย แสดงผลผ่านจออัจฉริยะของเสา Smart Pole ของซีลวาเนีย   

นอกจากนั้นก็ยังมีอีกหนึ่งนวัตกรรมใหม่ที่น่าจับตามองของแบรนด์ซีลวาเนีย ซึ่งเรียกว่า ToLEDo 360 View Cam เป็นหลอดไฟอัจฉริยะ ที่รวมหลอดไฟส่องสว่างและกล้องวงจรปิด CCTV ไว้ด้วยกัน สามารถจับภาพได้อย่างแนบเนียน คมชัดแบบ 360 องศา